**ПРОГРАМА  
   
ЗА РАЗВИТИЕ ДЕЙНОСТА НА НЧ”ПРОБУДА – 1927” С.БУКОВЛЪК – ПЛЕВЕНСКА ОБЩИНА ПРЕЗ 2022   
 ГОДИНА**  
 **В изготвянето на културният календар на НЧ „Пробуда - 1927 „ с.Буковлък- ще бъдат включени традиционни и нови събития.  
Равносметката която можем да направим от тази година е ,че светът вече не е същият.  
Наложи се да променим живота си ,живеейки в условия на пандемия.  
Общественият живот бе силно ограничен от необходимите наложени мерки.  
Но ние не престанахме да се опитваме да се приобщаваме към този живот и да не се ограничаваме от това от това което ни прави щастливи.А именно танците и песните с които забавлявахме местното население. Направихме всичко възможно традициите да останат живи.  
  
  
  
  
Цел на програмата:  
-Възпитаване на национално самосъзнание  
- Развитие и обогатяване на културния живот,социалните и образователни дейности в населеното място.  
- Разширяване на знанията и приобщаване към ценностите и постиженията на науката , изкуството и културата.  
- Запазване на обичаите и традициите на българския народ , както и възстановяване на забравените  
-Събиране и разпространяване на знания и обичаи от родния край.  
- Обмен между културите на различните етноси.  
-Организиране на празненства ,концерти,чествания и работа с младежите.  
Библиотечна дейност:  
- Поддържане и обогатяване на библиотечния фонд.  
- Опазване на книжния фонд,подобряване работата с читателите и увеличаване на тяхната бройка  
- Подобряване събираемостта на книгите.  
- Организиране чествания на исторически събития, презентация на събития и викторини.  
- Участия в проекти , за подновяване на библиотечния фонд.  
Любителско творчество:  
- Запазване на съществуващите художествени колективи:  
 - Певческа група   
 - Детски танцов състав   
 - Състав за народни танци  
 - Група за автентичен фолклор и традиции  
 - Театрален състав  
 Календарен план на дейностите**

|  |  |  |  |
| --- | --- | --- | --- |
| **№** | ИЗЯВА | МЕСЕЦ | **ОРГАНИЗАТОРИ** |
| **1** | **Василов ден** | **януари** | **Читалище представители на ромският етнос** |
| **2** | **Кьорава кобила - група за автентичен фолклор и традиции** | **януари** | **Читалище** |
| **3** | **Ден на родилната помощ – бабин ден** | **януари** | **Читалище и здр.служба и майки от селото** |
| **4** | **„Трифон Зарезан“ – Ритуал по зарязване на лозята - група за автентичен фолклор и традиции** | **февруари** | **Читалище** |
| **5** | **Отбелязване годишнина от обесването на В.Левски – презентация и табло** | **февруари** | **Читалище и училище** |
| **6** | **Работилницата на Баба Марта – на гости на децата от училището и детската градина –група за автентичен фолклор и традиции** | **март** | **Читалище, училище,детска градина и** |
| **7** | **Ден на самодееца – концерт на любителските колективи и при възможност представяне на театралния състав** | **март** | **Читалище** |
| **8** | **3-ти март - Поход до паметниците в района на селото и поднасяне на цветя. Възрожденски песни на центъра на селото.** | **март** | **Читалище, училище,детска градина и Кметство** |
| **9** | **Ден на жената – тържество** | **март** | **Читалище, у-ще,ДГ** |
| **10** | **Международен ден на театъра - тържество** | **март** | **Читалище** |
| **11** | **1 Април – ден на хумора и шегата** | **април** | **Читалище, училище,детска градина** |
| **12** | **Международен ден на ромите – концерт ,тържество** | **април** | **Читалище, училище,детска градина** |
| **13** | **Празници на детската книга и изкуства за деца.** | **април** | **Читалище, училище,детска градина** |
| **14** | **Лазарица - група за автентичен фолклор и традиции и деца от селото** | **април** | **Читалище** |
| **15** | **Цветница – събиране на върбови клони и цветя , виене на венци от моми** | **април** | **Читалище ,училище, детска градина** |
| **16** | **„ Шарен Великден“ – боядисване на яйца,изработване на великденска украса** | **април** | **Читалище ,училище, детска градина** |
| **17** | **Участие на любителските колективи във фолклорни фестивали в страната.** | **Април -октомври** | **читалище** |
| **18** | **Вечер на преведените зетьове** | **Април** | **Читалище , кметство** |
| **19** | **Ден на Славянската писменост – концерт в центъра на селото и раздаване на награди за отличен успех на учениците** | **май** | **Читалище, училище,детска градина** |
| **20** | **Ден на детето – организиране на игри и забавления с награди за децата от селото** | **юни** | **Читалище, училище,детска градина** |
| **21** | **Празник на селото – Спасов ден** | **юли** | **Кметство,Читалище, училище,детска градина** |
| **22** | **„Лято в библиотеката“- мероприятия с деца: четене рисуване, прожекция на детски филми** | **Юли - август** | **Читалище** |
| **23** | **Ден на Съединението – презентация** | **септември** | **Читалище, училище, кметство** |
| **24** | **Откриване на учебната година – участие на самодеен колектив** | **септември** | **Читалище, училище,детска градина** |
| **25** | **Ден на независимостта на България – презентация, викторина и награди** | **септември** | **Читалище, училище** |
| **26** | **Международен ден на възрастните хора - тържество** | **октомври** | **Читалище и пансионери от селото** |
| **27** | **Изяви на танцов състав - по случай събора на селото** | **октомври** | **Читалище** |
| **28** | **Ден на народните будители- открит урок, презентация, поздравления,табло и награди** | **ноември** | **Читалище, училище,детска градина** |
| **29** | **Ден на християнското семейство – общоселски празник : златни сватби,викторина,игри** | **ноември** | **Читалище** |
| **30** | **Коледуване - група за автентичен фолклор и традиции** | **Декември** | **Читалище** |
| **31** | **Коледна работилница – изготвяне на коледни играчки** | **Декември** | **Читалище** |
| **32** | **Коледно – новогодишно тържество – приемане план** | **декември** | **Читалище** |

05.11.2021г. Председател:  
с.Буковлък /Наталия Захариева/